open-index/open-wikipedia-markdown huggingface dataset:
Tiesioji siena

**Tiesioji siena** (, ) – Mėnulio plutos lūžis, esantis Debesų jūros rytinėje dalyje.

Tiesioji siena (5, žr. schemą) yra į vakarų pusę nuo Tebito kraterių grupės (6), rytinėje Debesų jūros dalyje ir meta iš kosmoso matomą beveik tiesios linijos šešėlį. Jos ilgis apie 112 km. Tiesioji siena susidarė, kai dėl įtempių Mėnulio plutos gelmėse apie 300 metrų įsmuko dalis paviršiaus vakarinėje lūžio pusėje. Susidaręs skardis nėra visiškai status, o turi 10−15° kampą. Piečiau Tiesiosios sienos yra perpus jūros lava užlietas krateris. XVII a. olandų astronomas Kristijanas Heigensas, kuriam priskiriamas Tiesiosios sienos atradimas, dėl vaizdo palygino kraterį su kardo rankena, o lūžį − su ašmenimis.

Į vakarus nuo Tiesiosios sienos yra idealiai apskritas Birto krateris (17,7 km skersmens), pavadintas britų XIX a. astronomo Viljamo Birto garbei. Šalia jo yra mažesnis, 6,4 km skersmens Birto A krateris. Iškart į vakarus nuo Birto kraterio prasideda apie 45 km ilgio Birto raukšlė (*Rima Birt*). 

## Šaltiniai

* Harrington, Philip S. *Cosmic Challenge: The Ultimate Observing List for Amateurs*. Cambridge University Press, 2010, p. 208
Liciškėnų tvenkinys

**Liciškėnų tvenkinys** – tvenkinys Lietuvoje, Prienų rajone, 3 km į pietryčius nuo Jiezno. Sudarytas užtvenkus bevardį upelį (Verknės baseinas) jo aukštupyje 0,76 km nuo jo žiočių. Tvenkinio ilgis iš vakarų į rytus – 0,6 km, plotis – iki 0,09 km. Altitudė 84,3 m. Krantai žemi, apaugę krūmynais. Aplinkui plyti pievos. Tvenkinys labai užžėlęs vandens augmenija. Šalia įsikūręs Liciškėnų kaimas. Rytine tvenkinio pakrante eina kelias .

## Šaltiniai
Katarina (Mėnulio krateris)

**Katarina** (, ) – smūginis Mėnulio krateris, esantis į vakarus nuo Nektaro jūros. Pavadintas Šv. Kotrynos (m. apie 307 m.) vardu.

Katarinos krateris (9, žr. schemą) yra į vakarų pusę nuo Nektaro jūros. Katarinos skersmuo 104 km. Tai senas, sudėtingos struktūros ir vėliau nukritusių meteoritų beveik suardytas krateris. Jo dugne yra 45 km skersmens krateris Katarina P, kurį sudaręs meteoritas sunaikino Katarinos kraterio centrinę kalvą. Katarina slėniu jungiasi su Kirilo krateriu.

## Šaltiniai

* *The Cambridge Photographic Moon Atlas*. Cambridge University Press, 2012, p. 69
Kirilas (Mėnulio krateris)

**Kirilas** (, ) – smūginis Mėnulio krateris, esantis į vakarus nuo Nektaro jūros. Pavadintas Šv. Kirilo (m. apie 444 m.) vardu.

Kirilo krateris (8, žr. schemą) yra į vakarų pusę nuo Nektaro jūros. Kirilo skersmuo siekia beveik 100 km. Tai senas ir sudėtingos struktūros krateris. Yra aišku, kad jis senesnis už gretimą Teofilo kraterį, kuriam smūgio metu susidarius buvo suardytos Kirilo šiaurės rytinės sienos. Bendrai, Kirilo sienos yra smarkiai apardytos erozijos. Pietvakarinė siena suardyta dvigubo 17 km skersmens Kirilo A kraterio. Kirilo centre yra trys ekscentriškos viršukalnės, iš kurių dvi turi apvalias formas. Kraterio dugnas labai nelygus, išraižytas kalvų ir slėnių struktūrų. Aplink Kirilo kraterį esančios terasos ir pietų pusėje esančio 44 km skersmens Kirilo F kraterio vakarinė siena yra labai ryškūs saulės šviesoje.
## Šaltiniai

* *The Cambridge Photographic Moon Atlas*. Cambridge University Press, 2012, p. 69
Debesų jūra

**Debesų jūra** (, ) – Mėnulio matomosios pusės pietų pusrutulio jūra.

Jūra yra netaisyklingos formos. Tai viena iš didesniųjų Mėnulio jūrų, jos skersmuo siekia 715 km. Iki 1964 m. jai buvo priskiriamas baseinas, po to vadinamas Pažinimo jūra. Dėl Debesų jūros netaisyklingos formos ir dėl to, kad jos pakraščiuose nėra aiškių reljefo raukšlių, spėjama, kad ji susidarė ne po Mėnulio susidūrimo su kitu dangaus kūnu arba tai įvyko taip seniai, kad iš buvusio susidūrimo baseino neliko pėdsakų. 

Stebėjimai rodo, kad jūra sudaryta iš mažos ir vidutinės titano koncentracijos bazaltų. Jūros baseine daug apgriuvusių ir visiškai lava užlietų kraterių. Per jūrą eina keli ryškūs rėžiai šiaurės−pietų kryptimi, iš kurių geriausiai matomas 225 km ilgio, esantis į vakarus nuo Alfonso ir Ptolemėjaus kraterių. Rėžių kilmė neaiški, bet kryptimis jie susiję su Lietų jūros susidūrimo baseinu. Kartu su Pažinimo jūra Debesų jūros plotas yra apie 265 000 km².
## Struktūros
Su Debesų jūra susijusios struktūros (žr. schemą):
# Fra Mauras, krateris,
# Ripėjo kalnai,
# Liubineckis, krateris,
# Biuljaldiu, krateris,
# Tiesioji siena, vienas žinomiausių Mėnulio skardžių,
# Tebitas, krateris,
# Alfonsas, krateris,
# Ptolemėjas, krateris,
# Audrų vandenynas.

## Šaltiniai

* Wilkinson, John. *The Moon in Close-up– A Next Generation Astronomer's Guide*. Springer Science & Business Media, 2010, p. 222
Pažinimo jūra

**Pažinimo jūra** (, ) – Mėnulio matomosios pusės pietų pusrutulio jūra.

Pažinimo jūra yra Debesų jūros šiaurės vakarinėje pusėje ir iki 1964 m. buvo laikoma Debesų jūros dalimi. 1964 m. liepos 31 d. joje valdomai nukrito pirmasis sėkmingas amerikiečių Mėnulio tyrimų aparatas „Ranger 7“. Jis perdavė pirmąsias Mėnulio paviršiaus nuotraukas, darytas krentant iš arti, dėl to baseinas pavadintas Pažinimo (ar Pažintąja, *Cognitum*) jūra. Prie jūros buvo nusileidusios „Apollo 12“ ir „Apollo 14“ misijos.

Pažinimo jūros skersmuo 370 km. Manoma, kad ji susidarė tarp ankstyvojo ir vėlyvojo Imbrio (prieš 3,8−3,2 mlrd. metų). Šiaurės vakarų pusėje ją riboja Ripėjo kalnai (2, *Montes Riphaeus*), rytuose ir šiaurės rytuose − Fra Mauro struktūra (1). Pietvakariuose Pažinimo jūra be didelių pasikeitimų pereina į Audrų vandenyną (9).

## Šaltiniai
Lelionių II tvenkinys

**Lelionių II tvenkinys** – tvenkinys Lietuvoje, Prienų rajonas, 3 km į pietryčius nuo Stakliškių, Lielionių kaime. Sudarytas užtvenkus bevardį upelį (Guostės intakas, Verknės baseinas) jo aukštupyje 2,25 km nuo jo žiočių. Tvenkinio ilgis iš šiaurės rytų į pietvakarius – 0,22 km, plotis – iki 0,1 km. Altitudė 90,5 m. Krantai žemi, aplinkui plyti pievos, dirbami laukai. Pasroviui iškart telkšo Lelionių I tvenkinys. Rytine pakrante eina kelias Nr.3334 (Lielionys – Vyšniūnai).

## Šaltiniai
Teofilas (Mėnulio krateris)

**Teofilas** (, ) – smūginis Mėnulio krateris, esantis į šiaurės vakarus nuo Nektaro jūros. Pavadintas graikų astronomo Teofilo (mirė 412 m.) vardu.

Teofilo krateris (7, žr. schemą) yra į šiaurės vakarų pusę nuo Nektaro jūros. Teofilo skersmuo 110 km. Tai įspūdingas ir sudėtingos struktūros krateris. Susidarė Eratosteno geologiniame periode. Jo sienos iškyla iki 4,4 km aukščio virš kraterio dugno, o centre yra 1,4 km aukštį pasiekiančios trys stambios viršukalnės. Išskyrus vakarinį pakraštį, krateris apsuptas ryškių terasų. Šiaurės vakaruose sienos perkirstos 8 km skersmens Teofilo B kraterio. Teofilo kraterio dugnas atrodo gana lygus nuo po susidūrimo ištirpusių uolienų. Ryškioje Saulės šviesoje galima įžvelgti kraterio spindulių sistemos pėdsakus. 

## Šaltiniai

* *The Cambridge Photographic Moon Atlas*. Cambridge University Press, 2012, p. 68
Poseidonijas (Mėnulio krateris)

**Poseidonijas** (, ) – FFC (suardyto dugno) smūginis Mėnulio krateris, esantis Giedros jūros šiaurės rytų pusėje. Pavadintas senovės graikų geografo Poseidonijo (m. apie 51 m. pr. m. e.) vardu.

Poseidonijo krateris (1, žr. schemą) yra Giedros jūros šiaurės rytų pusėje. Skersmuo 95 km. Jo sienos siekia 2,3 km aukštį virš dugno. Kraterio dugnas yra pakilęs dėl vėlesnių vulkanizmo procesų, dėl kurių taip pat susiformavo dugno raukšlių sistema. Palei rytinę sieną eina ryškus reljefo gūbrys, susidaręs tikriausiai įgriuvus sienai. Poseidonijas turi aiškius kažkada jo centre buvusių kalnų pėdsakus. Prie kraterio centro yra mažesnis, 15 km skersmens krateris Poseidonijas A. 
## Šaltiniai

* *The Cambridge Photographic Moon Atlas*. Cambridge University Press, 2012, p. 82
Run the Jewels

**„Run the Jewels“** (taip pat žinomi kaip **RTJ**) – amerikiečių muzikos grupė, suformuota 2013 m. Grupę sudaro reperis/prodiuseris El-P ir reperis Killer Mike. „Run the Jewels“ diskografiją sudaro trys albumai, iš kurių visi sulaukė teigiamo kritikų ir hiphopo fanų įvertinimo. Visų trijų šios grupės albumų skaitmeninės versijos prieinamos nemokamai atsisiųsti jos svetainėje.

## Istorija

El-P prodiusavo 2012 m. Killer Mike albumą „R.A.P. Music“, tuo tarpu Killer Mike buvo vienas iš reperių dainoje „Tougher Colder Killer“ iš El-P 2012 metų albumo „Cancer 4 Cure“. Po „R.A.P. Music“ ir „Cancer 4 Cure“ išleidimo savaitė vienas nuo kito, El-P ir Killer Mike nusprendė kartu dalyvauti muzikiniame ture. Dėl šio turo sėkmės nuspręsta sukurti „Run the Jewels“ grupę.

2013 m. birželio 26 d. grupė išleido savo debiutinį ir savo vardu pavadintą albumą „Run the Jewels“.

Grupės sekantis albumas pavadinimu „Run the Jewels 2“ išleistas 2014 m. rugsėjo 24 d. Albumo „remix“ versija sudaryta vien tik iš kačių garsų pavadinimu „Meow the Jewels“ išleista sekančią dieną – rugsėjo 25.

„Run the Jewels 3“ skaitmeninė versija buvo išleista 2017 m. gruodžio 24 d. – trys savaitės prieš anksčiau anonsuotą išleidimo datą. Fizinės albumo kopijos pasirodė sausio 13 dieną JAV ir sausio 20 dieną likusiame pasaulyje.

„Run the Jewels“ daina „Legend Has It“ panaudota filmo „Black Panther“ anonse. Kelios grupės dainos panaudotos 2017 m. filme „Baby Driver“. Grupė taip pat sukūrusi dainą žaidimui „FIFA 18“ pavadinimu „Mean Demeanor“.

## Diskografija

## Šaltiniai
Fra Mauras (Mėnulio krateris)

**Fra Mauras** (, ) – Mėnulio krateris ir taip vadinama geologinė struktūra, esantys Pažinimo jūros rytų pusėje. Pavadintas viduramžių italų vienuolio ir kartografo Fra Mauro vardu.

Fra Mauro krateris (1, žr. schemą) yra Pažinimo jūros rytų pusėje. Tai labai erozijos suardytas krateris, skersmuo 80 km. Fra Mauro krateris yra ant didelės iškilios Mėnulio plutos masės, kuri bendrai vadinama Fra Mauro struktūra. Manoma, kad Mėnulio plutos masė buvo išstumta po praeities susidūrimo, kurio metu susidarė Lietų jūros baseinas. Piečiau Fra Mauro kraterio prie jo prisišlieję du krateriai: Bonplanas (vakarinis, *Bonpland*, 60 km skersmens) ir Paris (*Parry*, 48 km skersmens).

Apie 50 km į šiaurę nuo Fra Mauro kraterio esančiame slėnyje 1971 m. vasarį nusileido „Apollo 14“ misijos astronautai Alanas Šepardas ir Edgaras Mitčelas. Jie paėmė plutos mėginius, kurios nustatytas amžius − apie 3,9 mlrd. metų. 
## Šaltiniai

* Encyclopaedia Britannica, 2015 06 16
Haitiečiai

**Haitiečiai** (, kreol. *ayisyen*) – karibiečių tauta, susiklosčiusi Espanjolos salos vakaruose, Haičio valstybėje. Populiacija apie 13 mln. žmonių. Be Haičio, dar gyvena išeivijoje JAV, Dominikos Respublikoje, Kuboje, Brazilijoje, Prancūzijoje ir kitur. Rasiškai – didžioji dauguma (~90 %) juodaodžiai, kiti daugiausia mulatai. Šneka Haičio kreolų kalba (prancūzų k. kreolinė atmaina). Dauguma tikinčiųjų – krikščionys (katalikai, taip pat yra anglikonų, adventistų, sekmininkų, baptistų ir kt.), tačiau labai paplitęs religinis sinkretizmas, afrikietiška magija (haitiečių vudu).
 
Juodaodžiai XVII–XVIII a. į Haitį prancūzų gabenti darbams plantacijose iš Vakarų Afrikos. Vykstant kovai dėl Haičio nepriklausomybės (1791–1804 m.) dauguma baltųjų šalį turėjo apleisti arba buvo nužudyti. 1804 m. Haitis tapo pirmąja Lotynų Amerikos valstybe, paskelbusia nepriklausomybę, pradėjo klostytis haitiečių tauta. Iškilo tautinė šviesuomenė, atsirado profesinė kultūra.
 
Pagrindiniai verslai – žemės ūkis (kavos, cukranendrių, sizalio auginimas), amatai (medžio drožyba, siuvinėjimas), pramonė (maisto, lengvoji, kasybos), paslaugos (ypač turizmas). Būdinga valstietiškų talkų praktika (kumbit) vokiant laukus ar tiesiant drėkinimo kanalus; talkose dalyvauja tik vyrai.
 
Tradicinis haitiečių būstas vienos patalpos, iš molio ir šiaudų mišinio sienų, padengtų plonu smėlio ir smiltainio sluoksniu. Ties išorine siena dažnai įrengiama galerija. Namas paprastai dažomas rožine, balta ar žydra spalva, išorinės sienos išpuošiamos raštais.
 
Vyrų apranga pietų Europos pobūdžio, bet nenešioja sombrerų, būdingų visai Lotynų Amerikai. Moterys plaukus susisuka į margaspalvius turbanus.

Virtuvės pagrindą sudaro jamsai, batatai, kukurūzai, mangai. Mėsą, pieną, kiaušinius valgo dažniau per šventes.

Haitiečių muzikoje, žodinėje liaudies tradicijoje, šokiuose labai ryškus Vakarų Afrikos kultūrinis paveldas. Ypač naudojami įvairių dydžių ir garsumo būgnai. Populiari pramoga – gaidžių peštynės.


Marabou.jpg|Mišrios kilmės haitietis („marabu“)
Kids at Hinche (7001049599).jpg|Haitiečių vaikai
Swearing-in ceremony of Diaspora GwètòDe by Konfederasyon Nasyonal Vodou Ayisyen 13.jpg|Vudu apeigų pristatymas
Banderas en Gaga.jpg|Gagos šokėjai


## Šaltiniai
Gvatemaliečiai

**Gvatemaliečiai** () – lotynoamerikiečių tauta, susiklosčiusi Gvatemalos valstybėje. Populiacija – apie 15 mln. žmonių. Be Gvatemalos dar gyvena išeivijoje JAV, Meksikoje, Kanadoje, Hondūre, Belize. Rasiškai ~40 % gvatemaliečių yra metisai (*ladino*), baltieji kreolai sudaro ~18 % (daugiausia ispanų, rečiau prancūzų, italų, anglų kilmės), ~38 % indėnai (daugiausia majai), kiti – juodaodžiai (daugiausia garifūnai). Vartoja ispanų kalbos gvatemalietišką tarmę, indėnai – savo kalbas. Dauguma – Romos katalikai, yra daug protestantų (presbiterijonų, anglikonų, sekmininkų), prisilaikančių majų tikybos.
 
Nuo XVI a. prasidėjusi ispanų kolonizacija nulėmė vietos indėnų (majų) asimiliaciją ir akultūraciją – dėl to susidarė metisų dauguma. Visgi, pagrindinis metisų branduolys susidarė jau po 1821 m. įvykusio Gvatemalos nepriklausomybės paskelbimo. Ispanakalbė gyventojų dalis susitelkusi didesniuose miestuose bei pietrytinėje šalies dalyje.

Skurdžiausias gvatemaliečių sluoksnis (bežemiai ir mažažemiai) daugiausia dirba plantacijose arba išnuomotuose sklypuose. Augina kukurūzus, ankštinius, moliūgus, pomidorus, kakavmedžius, tabaką, medvilnę, agavas. Plantacijose augina kavamedžius, bananus, cukranendres ir kt. Neplantaciniuose ūkiuose taiko lydiminę žemdirbystę. Išplėtoti audimo, keramikos, pynimo amatai.
 
Tradicinis gvatemaliečių būstas – vieno ar dviejų patalpų namas su plūkta asla, plaušplyčių, nendrių ir pynučių sienomis, suręstomis ant medinių grebėstų, apteptomis moliu ir nubalintomis. Stogas iš šiaudų, palmių lapų, dabar dažniausiai iš čerpių.

Būdinga įprasta lotynoamerikietiška apranga, tačiau dažnai nešiojami ir indėniški rūbai (ypač moterų).

Virtuvės pagrindą sudaro kukurūzinės tortilijos, pupelių ir moliūgų patiekalai, mėsa su paprikomis ir daržovėmis, gėrimai iš kakavos ir kukurūzų miltų arba medaus miešimo.

Kaimiškose vietovėse išlikusios žemdirbiškos apeigos, ypatingas kryžiaus garbinimas, šventųjų vietų lankymas. Bažnytinių švenčių metu vyksta eitynės miestelių gatvėmis, nešami šventųjų paveikslai.


Fiestas Patrias Parade, South Park, Seattle, 2017 - 061 - Chapines en Seattle.jpg|Gvatemalietė šventiniais rūbais
Walking in Coban.jpg|Gvatemaliečiai iš Kobano
Jeunes femmes mayas.jpg|Indėniškos kilmės gvatemalietės (Antigva Gvatemala)
ViernesSantoQuetzaltenango2008.jpg|Didžiojo Penktadienio procesija Kecaltenange
Tocadores de Marimba 02.JPG|Marimbos atlikėjai


## Šaltiniai
Popsių II tvenkinys

**Popsių II tvenkinys** – tvenkinys Lietuvoje, Prienų rajone, 6 km į pietryčius nuo Stakliškių. Sudarytas užtvenkus Vapsos upelį (Verknės intakas) 1,55 km nuo jo žiočių. Tvenkinio ilgis iš pietryčių į šiaurės vakarus – 0,39 km, plotis – iki 0,14 km. Altitudė 92,2 m. Pakrantės kalvotos. Tvenkinys užankantis: užpelkėjęs ir gausiai užžėlęs vandens augalais. Aplinkui stūkso miškas. Netoliese įsikūrę Popsių ir Trakelių kaimai. Šiaurine pakrante eina kelias .

## Šaltiniai
Hondūriečiai

**Hondūriečiai** () – lotynoamerikiečių tauta, susiklosčiusi Hondūro valstybėje. Populiacija – apie 10 mln. žmonių. Be Hondūro dar gyvena išeivijoje JAV, Meksikoje, Kanadoje, Ispanijoje. Rasiškai dauguma (~90 %) hondūriečių yra metisai (*ladino*), likusius sudaro baltieji kreolai (daugiausia ispanų kilmės), indėnai, juodaodžiai (daugiausia garifūnai). Vartoja ispanų kalbos hondūrietišką tarmę, Karibų pakrantėje – ir anglų. Dauguma (~97 %) – Romos katalikai, likę daugiausia protestantai.
 
Nuo XVI a. prasidėjusi ispanų kolonizacija nulėmė vietos indėnų asimiliaciją ir akultūraciją – dėl to susidarė metisų dauguma. Karibų pakrantės indėnai buvo beveik visiškai sunaikinti, kitur išliko labai negausiai. Nuo XVI a. pab. ir per XVIII a. į Hondūrą kėlėsi metisai iš Gvatemalos, o XVIII–XIX a. iš Vest Indijos į Moksitų krantą kėlėsi garifūnai bei juodaodžiai karibiečiai, vėliau iš dalies asimiliuoti hondūriečių. Nacionalinė konsolidacija prasidėjo po išsivadavimo iš kolonijinės santvarkos 1821 m. ir 1838 m. paskelbus Hondūro nepriklausomybę.
 
Hondūriečiai dirba žemės ūkyje, plantacijose (augina kavamedžius, bananus, taip pat kukurūzus, ankštinius, moliūgus ir kt.).

Tradicinis būstas statomas iš medinių grebėstų, apteptų moliu, su dvišlaičiu šiaudiniu stogu. Apranga panaši į kitų Lotynų Amerikos tautų. Virtuvės pagrindą sudaro patiekalai iš kukurūzų miltų, per šventes valgomas *[[topado]]* (mėsa, troškinta su kokosų pienu ir daržovėmis).
 
Folkore ryškios indėniškos įtakos.


Talanga road Honduras.jpg|Hondūrietis važiuoja jaučių kinkinyje
HN999sRamon 2obreros-.jpg|Hondūro valstiečiai
The blessing.jpg|Afrikietiškos kilmės hondūriečiai
La famillia.jpg|Hondūriečiai vaikai
Holy Week procession Comayagua Honduras (1).jpg|Didžiosios Savaitės eisena Komajagvoje 


## Šaltiniai
Padriežiškių tvenkinys

**Padriežiškių tvenkinys** – tvenkinys Lietuvoje, Prienų rajone, 4 km į pietryčius nuo Jiezno. Sudarytas užtvenkus Pavaros upelį (Verknės intakas) 0,94 km nuo jo žiočių. Tvenkinio ilgis iš vakarų į rytus – 0,22 km, plotis – iki 0,045 km. Altitudė 74,6 m. Krantai neaukšti, vietomis apaugę krūmais. Tvenkinys labai užžėlęs vandens augmenija. Aplinkui plyti dirbami laukai. Priešsroviui iškart telkšo 1 ha dydžio tvenkinys. Atokiau išsidėstę Padriežiškių kaimo sodybos.

## Šaltiniai
Pramezio tvenkinys

**Pramezio tvenkinys** – tvenkinys Lietuvoje, Prienų rajone, 5 km į pietvakarius nuo Balbieriškio. 

Sudarytas užtvenkus Gulbės upelį (Peršėkės intakas) 0,27 km nuo jo žiočių. Tvenkinio ilgis iš pietų į šiaurę – 0,52 km, plotis – iki 0,04 km. Altitudė 69 m.  Krantai aukštoki, vakarinis krantas apaugęs krūmais. Pietinis tvenkinio galas užpelkėjęs, aplinkui plyti dirbami laukai.

Į vakarus įsikūręs Pramezio kaimas. Tvenkinio užtvanka eina kelias Nr.3322 (Žagariai – Mackiai).

## Šaltiniai
Kolumbo kiaušinis

„**Kolumbo kiaušinis**“ () – terminas, skirtas įvardyti genialią idėją ar atradimą, kuri po atradimo suprantama labai lengvai dėl savo paprastumo. Tokiu sparnuotu posakiu pavadinamas paprastas sudėtingos užduoties sprendimo būdas. Posakis susijęs su ispanų keliautoju Kristupu Kolumbu, o ši istorija dažnai prisimenama, kai kalbama apie kūrybiškumą.

## Istorija

Teigiama, kad Kolumbui išplaukus iš Ispanijos per Atlantą ir atradus Amerikos žemyną, jam grįžus buvo pakviestas į svečius pas kardinolą Mendosą. Svečių prašymu Kolumbas ėmė pasakoti apie šią kelionę. Tačiau prie stalo kompanijoje atsirado drąsus pavyduolis, tvirtinęs, jog tai galėjo padaryti bet kuris kitas patyręs jūrininkas. Tuomet Kolumbas pasiūlė jam išspręsti paprastą uždavinį – pastatyti ant stalo virtą kiaušinį smailiuoju galu. Niekam nepasisekė to padaryti.  Tada Kolumbas atsakė, kad nėra nieko paprastesnio ir paėmė kiaušinį, nesmarkiai stuktelėjo į stalą jo smailąjį galą, kevalas suskilo, kiaušinio gale atsirado nedidelė plokštuma, todėl kiaušinis galėjo stabiliai stovėti ant stalo. „Tai visiškai paprasta!“ – šaukė pavyduoliai. „Suprantama, – atsakė Kolumbas, – bet tik tuomet, kai tai jau žinoma.“

Tačiau tikėtina, kad šis epizodas, kuris buvo aprašytas italų keliautojo Džirolamo Benconio 1565 m. knygoje „Naujojo Pasaulio istorija“ (*Historia del Mondo Nuovo*), tėra tik legenda. Panaši legenda buvo žinoma Italijoje ir Ispanijoje dar seniai prieš Kolumbą. Ispanijoje yra panašus į „Kolumbo kiaušinį“ frazeologizmas – „Chuanelo kiaušinis“ (*huevo de Juanelo*), taip pat reiškiantis sudėtingos problemos paprastą sprendimą. Panašios istorijos aprašytos ispanų dramaturgo Pedro Kalderono komedijoje „Dama vaiduoklė“ (*La Dama duende*) ir italų meno istoriko Džordžo Vazario knygoje  „Žymiausių tapytojų, skulptorių ir architektų gyvenimai“ (1550).

## Šaltiniai
Garų jūra

**Garų jūra** (, ) – Mėnulio jūra, esanti centrinėje matomosios Mėnulio pusės dalyje.

Garų jūra tikriausiai užima seną smūginį baseiną ar didelį kraterį, jos medžiaga yra iš Erastoteno periodo (prieš 3,2−1,1 mlrd. metų), apylinkių medžiaga senesnė, iš vėlyvojo Imbrio (>3,2 mlrd. metų).

Garų jūra yra beveik Mėnulio matomosios pusės centre, šiek tiek į šiaurę ir į rytus. Skersmuo 245 km, plotas 55 000 km². Nuo Lietų jūros šiaurės vakaruose ją riboja Apeninų kalnai (6, žr. schemą), nuo Giedros jūros šiaurės rytuose − Hemo kalnai (9, *Montes Haemus*). Vakaruose jūra susisiekia su Kaitros įlanka (5, *Sinus Aestuum*). Jūros šiaurės vakarų pusėje yra maža Tikėjimo įlanka (7, *Sinus Fidei*). Jūros rytinėje pusėje ryškus krateris − Manilijus (8, 39 km skersmens). 

## Šaltiniai
Skriaudžių tvenkinys

**Skriaudžių tvenkinys** – tvenkinys Lietuvoje, Prienų rajone, 5 km į pietvakarius nuo Veiverių miestelio, pietiniame Skriaudžių gyvenvietės pakraštyje. Sudarytas užtvenkus Kokės upelį jo aukštupyje (Vabalkšnės intakas) 8,67 km nuo žiočių. Tvenkinio ilgis iš šiaurės rytų į pietvakarius – 0,42 km, plotis – iki 0,31 km. Altitudė 86,3 m. Tvenkinį į 2 dalis dalija giliai iš šiaurės įsiterpęs 1,3 ha pusiasalis. Krantai neaukšti, vietomis apaugę medžiais ir krūmais. Aplinkui daugiausia plyti pievos ir dirbami laukai. Pietvakariuose 16 m pločio sąsiauriu jungiasi su bevardžiu 3,5 ha tvenkiniu. Į pietus yra įkurtas Skriaudžių geomorfologinis draustinis.

Tvenkinys įrengtas 1980 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Plinijus (Mėnulio krateris)

**Plinijus** (, ) – smūginis Mėnulio krateris, esantis tarp Giedros ir Ramybės jūrų. Pavadintas romėnų gamtamokslininko Gajaus Plinijaus (23−79 m.) vardu.

Plinijaus krateris (5, žr. schemą) yra į pietus nuo Giedros jūros ir faktiškai priklauso Ramybės jūros (piečiau) baseinui. Į vakarus nuo jo yra Hemo kalnai (10, *Montes Haemus*). Kraterio skersmuo 43 km. Jo pakraščių sienos yra terasinės ir iškyla 2,3 km aukščiau kraterio dugno. Centre yra aukštas vienišas kalnas, dugne yra keletas kitų kalvų ir mažų kraterių. Kraterio vakarinėje pusėje yra vienišas kalnas, nuo kurio seka kalvų grandinė (*Promontorium Archerusia*) iki Hemo kalnų.

## Šaltiniai

* Wilkinson, John. *The Moon in Close-up– A Next Generation Astronomer's Guide*. Springer Science & Business Media, 2010, p. 197
Sokonių tvenkinys

**Sokonių tvenkinys** – tvenkinys Lietuvoje, Prienų rajone, 3,5 km į vakarus nuo Jiezno. Sudarytas užtvenkus V-2 upelį (Verknės intakas) 1,44 km nuo jo žiočių. Tvenkinio ilgis iš šiaurės į pietus – 0,93 km, plotis – iki 0,26 km. Altitudė 87,5 m. Krantai aukštoki. Aplinkui plyti dirbami laukai. Priešsroviui telkšo nedidelis (0,88 ha) tvenkinėlis, pasroviui, žemiau užtvankos, prasideda Nemuno kilpų regioninis parkas. Šalia įsikūręs Sokonių kaimas.

## Šaltiniai
Ninlilė

**Ninlilė** ( – 'vėjų valdovė' arba 'laukų valdovė') – deivė, minima šumerų mitologijoje, Enlilio sutuoktinė. Tikėtina, kad pradžioje ji buvo viena iš Deivės-Motinos hipostazių, bet nuo ankstyvojo Babilono laikotarpio iškyla kaip atskira veikėja. Augant jos kaip Enlilio žmonos reikšmei, ryškėja Ninlilės kaip Enlilio patarėjos, pagalbininkės paveikslas, ji tampa mielaširdingąja deive, sušvelninančia Enlilio rūstį. Ašūro mieste, kur vietoje Enlilio garbintas Ašūras, Ninlilė laikyta pastarojo sutuoktine (sykiu su Ištar).

Mite apie Enlilį ir Ninlilę pasakojama, kaip Enlilis sugulė su jaunąja Ninlile vandenyse ir dėl to buvo ištremtas į požemio karalystę. Ninlilė sekė jam iš paskos ir pagimdė sūnų Naną (mėnulio dievą) bei 3 chtonines dievybes.

## Šaltiniai
Gardino hidroelektrinė

**Gardino hidroelektrinė** – viena galingiausių hidroelektrinių Baltarusijoje. Pastatyta ant Nemuno upės.

## Istorija
Elektrinės statybos prasidėjo 2008 m., o 2012 m. rugsėjo 1 d. oficialiai pradėti jėgainės eksploatavimo darbai. Atidarymo metu tai buvo galingiausia hidroelektrinė šalyje. Instaliuota elektrinės galia – 17 MW.

## Šaltiniai
Salų jūra

**Salų jūra** (, ) – Mėnulio jūra, esanti centrinėje matomosios Mėnulio pusės dalyje.

Salų jūra išskirta 1970-aisiais pagal topografinius požymius. Anksčiau ji buvo laikoma Debesų jūros dalimi. Pavadinimas kilęs nuo lavoje paskendusių kalnų grandinės, kuri iš kosmoso atrodo tarsi salos. Gali būti, kad ji slepia tikėtiną smūginį baseiną. Jūros medžiaga yra iš vėlyvojo Imbrio periodo (>3,2 mlrd. metų senumo), be to, ji padengta iš netoliese susidariusių Koperniko ir Eratosteno kraterių išmuštos medžiagos. 

Salų jūra yra beveik Mėnulio matomosios pusės centre, šiek tiek į šiaurę ir į vakarus. Skersmuo 513 km. Jos ribos nėra konkrečiai nustatytos. Nuo Audrų vandenyno vakaruose ją skiria Keplerio krateris (1, žr. schemą), nuo Lietų jūros šiaurėje − Koperniko krateris (2). Pietuose Salų jūrą riboja Ripėjo kalnai (3, *Montes Riphaeus*) ir Fra Mauro struktūra (4, *Fra Mauro*). Rytuose jūra susisiekia su Kaitros įlanka (5, *Sinus Aestuum*) ir Centrine įlanka (10, *Sinus Medit*). Netoli Salų jūros, Fra Mauro struktūroje 1971 m. vasarį buvo nusileidę „Apollo 14“ misijos astronautai. 

## Šaltiniai
Vitebsko hidroelektrinė

**Vitebsko hidroelektrinė** – galingiausia hidroelektrinė Baltarusijoje. 

## Istorija
2010 m. pradėtas statyti 190 mln. JAV dolerių vertės investicinis projektas ant Vakarinės Dvinos upės. Generalinis projekto rangovas – Kinijos valstybinė elektros įrangos kompanija CNEEC. Įgyvendinant Kinijos bankų kredituojamą projektą buvo pastatyti 4 hidroagregatai, kurių kiekvieno galia siekia 10 MW. Galingiausios Baltarusijos hidroelektrinės eksploatacija buvo pradėta 2017 m. vasarą.

## Šaltiniai
Utu

**Utu** ( – 'švytintis, diena'), vėliau Akade – ***[[Šamašas]]*** ( – 'saulė') – sauliškasis senovės šumerų dievas, mėnulio dievo Nanos sūnus, Inanos (Ištar) brolis. Šumere jo sutuoktine laikyta Šerida (arba Sudanga), Akade – Aja, pasiuntinys – Bunenė.

Kasdien Utu keliauja dangumi, vakare dingsta, o ryte pakyla iš už kalnų. Paprastai jo kasdienei kelionei vartus atidaro du dievai–sergėtojai. Laikyta, kad naktį Utu keliauja per požemių karalystę, nešdamas šviesą, gėrimą ir valgį mirusiesiems. Utu, kaip visareginčios šviesos įsikūnijimas, laikytas ir teisėju, tiesos ir teisingumo viešpačiu. Jau nuo XXVI a. pr. m. e. randami įrašai – „Utu – mano teisėjas“. Utu laikytas ir orakulų sergėtoju. Saulės kaitra, pragaištingumas buvo priskiriami ne Utu, o Nergalui.

Utu kaip miesto globėjas buvo garbinamas Uruke, laikytas pirmosios Uruko dinastijos steigėju. Utu svarbus Uruko mituose apie Inaną ir Dumuzį (ten Utu – Dumuzio pagalbininkas), epuose apie Enmerkarą, Lugalbandą, Gilgamešą. Taip pat Uru garbintas Larsoje ir Sipare.

## Šaltiniai
Šiaurės Kestivenas

**Šiaurės Kestivenas** () – Anglijos administracinis rajonas Linkolnšyro grafystėje, Rytų Midlandso regione. Administracinis centras ir didžiausia gyvenvietė – Slifordas.

Šiaurės Kestiveno plotas 920 km2, iš kurių 94 % – žaliosios erdvės, įskaitant žemės ūkio paskirties žemę ir atvirąsias erdves.

## Istorija
Šiaurės Kestiveno rajonas įkurtas 1974 m. balandžio 1 d. sujungus tris istorinius rajonus.

## Demografija
Šiaurės Kestivenas išsiskiria dirbamų žemių skaičiumi. 80 % visų rajono gyventojų gyvena kaimiškosiose gyvenvietėse.

2016 m. referendume dėl Jungtinės Karalystės narystės Europos Sąjungoje virš 62 % rajono gyventojų balsavo už pasitraukimą iš Europos Sąjungos.

## Šaltiniai
Kaplano turbina

**Kaplan turbina** – propelerinio tipo vandens turbina su reguliuojamomis mentėmis. 1913 m. turbiną sukūrė austrų mokslininkas Viktor Kaplan.

Kaplan tipo turbina išvystyta iš Francis turbinos. Nuo savo pirmtako Kaplan turbina išsiskiria tuo, kad ją galima ekonomiškai pritaikyti ir žemo kritimo hidroelektrinėse. Turbinos energijos gamybos potencialas svyruoja tarp 5 ir 200 MW. Turbina sukasi pastoviu ir nekintančiu greičiu.
Šilavoto tvenkinys

**Šilavoto tvenkinys** – tvenkinys Lietuvoje, Prienų rajone, 12,5 km į šiaurės vakarus nuo Prienų. Sudarytas užtvenkus Jiesios upę (Nemuno intakas) 40,3 km nuo jos žiočių. Tvenkinio ilgis iš pietvakarių į šiaurės rytus – 1,25 km, plotis – iki 0,18 km. Pietiniame gale yra 5,5 a sala. Ties užtvanka šiaurėje išteka 2 kanalai į žemiau telkšančius žuvininkystės ūkio tvenkinius. Altitudė 71,5 m. Krantai žemi, vietomis apaugę krūmokšniais. Aplinkui plyti dirbami laukai. Šalia užtvankos įsikūręs Mikalinės kaimas ir eina kelias . Vakariniame krante yra Rūdos kaimas, į pietus – Šilavoto gyvenvietė.

Tvenkinys įrengtas 1972 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Veiverių tvenkinys

**Veiverių tvenkinys** – tvenkinys Lietuvoje, Prienų rajone, Veiverių miestelio šiaurvakariniame pakraštyje. Sudarytas užtvenkus Jaučimušio upelį (Plaušinės intakas, Pilvės baseinas) jo aukštupyje 4,9 km nuo žiočių. Tvenkinio ilgis iš pietvakarių į šiaurės rytus – 0,37 km, plotis – iki 0,2 km. Yra 0,14 ha sala. Altitudė 81,8 m. Krantai neaukšti. Šiaurinėje pakrantėje plyti dirbami laukai.

## Šaltiniai
Žarijų tvenkinys

**Žarijų tvenkinys** – tvenkinys Lietuvoje, Prienų rajone, 3,5 km į šiaurės rytus nuo Prienų miesto centro. Sudarytas užtvenkus O-2 upelį (Ošvenčios intakas) 2,05 km nuo jo žiočių. Tvenkinio ilgis iš vakarų į rytus – 0,31 km, plotis – iki 0,08 km. Altitudė 85,2 m. Kranto linija vingiuota. Krantai aukšti, apaugę medžiais. Šiaurvakariniame ir pietiniame krantuose stūkso miškeliai. Aplinkui plyti dirbami laukai. Šalia įsikūręs Bagrėno kaimas.

## Šaltiniai
Vandens turbina

**Vandens turbina** – energijos rūšies keitimo įtaisas, variklis, vandens kinetinę ar potencinę energiją verčiantis mechanine − sukimo momentu.

Šiuolaikinės vandens turbinos sukurtos ir išplito XIX a., dažniausiai naudojamos elektros energijos gamybai užtvankose ir hidroelektrinėse.

Primityvios vandens turbinos rastos Senovės Romos malūnuose, kur vandens turbinos naudotos malti grūdams.
Barčių kraštovaizdžio draustinis

**Barčių kraštovaizdžio draustinis** priklauso Metelių regioniniam parkui, yra įsikūręs pietų Lietuvoje, Lazdijų rajone, Seirijų seniūnijoje.

Įkurtas siekiant išsaugoti išsaugoti Dusios ežero terasas, paežerio kopų ruožą, smulkias moreninio reljefo formas, botaniniu ir entomologiniu požiūriais vertingus ežero vakarinės pakrantės šlaitus, Prelomčiškės piliakalnį su gyvenviete, Zebrėnų senovės gyvenvietę ir kitas kultūros paveldo vertybes.

## Šaltiniai
Kamiliavos tvenkinys

**Kamiliavos tvenkinys** – tvenkinys Lietuvoje, Birštono savivaldybėje, 4 km į pietvakarius nuo Jiezno. Sudarytas užtvenkus bevardį upelį (Verknės intakas) 0,46 km nuo jo žiočių. Tvenkinys ovalus, jo ilgis iš pietų į šiaurę – 0,24 km, plotis – iki 0,17 km. Altitudė 75,2 m. Krantai neaukšti, daugiausia apaugę krūmais, aplinkui plyti dirbami laukai. Tvenkinys labai užžėlęs vandens augmenija. Į vakarus įsikūręs Kamiliavos kaimas, į rytus – Dirvoniškių kaimas.

## Šaltiniai
Europos čempionatai

**Europos čempionatai** () – nuo 2018 m. kas ketverius metus rengiamos Europos šalių daugiašakės varžybos. Čempionatai, kurie vyksta dažniau nei kas ketverius metus, tarpiniais metais vyksta įprasta tvarka, nepriklausomai nuo Europos čempionatų.

Europos čempionatus organizuoja **European Championships Management Sàrl** kartu su sporto rungtis atstovaujančiomis federacijomis. Šie čempionatai nėra susiję su Europos žaidynėmis, kurios organizuojamos Europos olimpinių komitetų olimpiniais metais. Kertinis renginio partneris yra Europos transliuotojų sąjunga, per kurią potencialiai pasiekiama virš milijardo žiūrovų.

## 2018 m. sporto šakos
Pirmieji čempionatai buvo surengti 2018 m. rugpjūčio 2 – rugpjūčio 12 d. Glazgo ir Berlyno miestuose, juos sudarė 7 sporto šakų varžybos:

* Plaukimas
* Meninė gimnastika
* Lengvoji atletika
* Irklavimas
* Triatlonas
* Dviračių sportas (trekas, plento, BMX, kalnų)
* Golfas

## 2022 m. sporto šakos
Antrieji čempionatai vyko Miunchene, 2022 m. rugpjūčio 11 – 21 d., juos sudarė 9 sporto šakų varžybos, atstovaujamos sporto rungčių federacijų:

* Meninė gimnastika (Tarptautinė gimnastikos federacija)
* Lengvoji atletika (Europos lengvosios atletikos asociacija)
* Irklavimas (Tarptautinė irklavimo federacija)
* Triatlonas (Tarptautinė triatlono sąjunga)
* Dviračių sportas (trekas, plento, BMX, kalnų) (Europos dviračių sporto sąjunga, )
* Paplūdimio tinklinis (Europos tinklinio konfederacija, ) 
* Baidarių ir kanojų irklavimas (Tarptautinė baidarių ir kanojų irklavimo federacija) 
* Laipiojimo sportas (Tarptautinė laipiojimo sporto federacija, ) 
* Stalo tenisas (Europos stalo teniso sąjunga, ) 

Renginyje nebeliko plaukimo ir golfo čempionatų.

## Šaltiniai
2018 m. Erovnuli Liga

**2018 m. [[Erovnuli Liga]]** – Sakartvelo (Gruzijos) aukščiausioji futbolo lyga. Sezonas prasidėjo 2018 m. kovo 2 d., baigėsi 2018 m. gruodžio 2 d.

## 2018 m. Erovnuli Liga
* **Erovnuli Liga** – aukščiausioji futbolo lyga. Dalyvavo 10 komandų:
# Bolnisio „Sioni“ – grįžo laimėję pereinamąsias rungtynes;
# Gorio „Dila“
# Kutaisio „Torpedo“ – 2017 m. čempionai;
# Počio „Kolxet'i“
# Rustavio FK – grįžo laimėję Erovnuli Liga 2 pirmenybes;
# Sačcherės „Čichura“
# Samtredijos FC
# Tbilisio „Dinamo“
# Tbilisio „Saburtalo“
# Tbilisio „Lokomotivi“

### Galutinė lentelė
* Tbilisio „Saburtalo“ tapo šalies čempionais.

* 🛡️ Pastaba. Počio „Kolxet'i“ turėjo šešių taškų nuobaudą.
* Šaltinis; RSSF.com

### Pereinamosios rungtynės

----

* Sioni Bolnisi nugalėjo varžovus bendru rezultatu 4-0 ir išliko elito divizione.
-------
----

----

* WIT Georgia nugalėjo varžovus bendru rezultatu 6-2 ir pateko į elito divizioną.
* Samtredia iškrito į žemesnį divizioną.

## 2018 m. Erovnuli Liga 2
* **Erovnuli Liga 2** – antros pakopos futbolo pirmenybės.
* Pirmenybėse dalyvavo 10 komandų.

### Galutinė lentelė

* Šaltinis; RSSF.com
* Pastaba; FC Norči Dinamo Tbilisi soccerway vadinamas Merani pavadinimu.

### Pereinamosios rungtynės
Dėl išlikimo Liga 2 kovojo Guria ir Samgurali.

----

----

* *2–2 po dvejų rungtynių, o [[Guria Lanč'xut'i]] nugalėjo dėka svečiuose pelnytų įvarčių.*
----
----

----

*Cchinvalio ekipa nugalėjo bendru rezultatu 4–1.*

## Išnašos

## Nuorodos
* RSSSF duomenų bazė:
: Čempionų sąrašas
: futbolo taurės turnyrai
: 2018 m. sezonas
* Taurės turnyro finalas
Širvinių tvenkinys

**Širvinių tvenkinys** – tvenkinys Lietuvoje, Birštono savivaldybėje, 2 km į pietryčius nuo Birštono miesto. Sudarytas užtvenkus bevardį upelį (Nemuno intakas) 0,57 km nuo jo žiočių. Tvenkinio ilgis iš pietryčių į šiaurės vakarus – 0,43 km, plotis – iki 0,39 km. Yra 0,16 ha sala. Altitudė 97 m. Krantai neaukšti. Aplinkui plyti dirbami laukai. Žemiau užtvankos prasideda Nemuno kilpų regioninis parkas. Šalia įsikūręs Širvinių kaimas.

Tvenkinys įrengtas 1980 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Krizių jūra

**Krizių jūra** (, ) – Mėnulio jūra, esanti matomosios Mėnulio pusės rytiniame pakraštyje. 

Jūra susidarė prieš apie 3,9 mlrd. metų nuo susidūrimo su kitu kosminiu kūnu. Jos skersmuo 505 km, plotas apie 200 000 km² (apie 180 000 km² kt. lit.). Jūra pasiekia 1,8 km gylį žemiau Mėnulio „jūros lygio“, kai jos kraštų sienos iškyla 3,34 km aukščiau „jūros lygio“, o pietvakariuose iki 3,5 km. Jūros pakraščiai labai gerai išsilaikę ir mažai erodavę. Tai labai lygi jūra. Joje stebimi maži krateriai jos pakraščiuose, o centre jų nėra. Tai paaiškinama tuo, kad vėliau meteoritų išmušti krateriai „nuskendo“ gilesnėje centrinėje jūros dalyje.
 
1969 m. Krizių jūroje sudužo TSRS tyrimų aparatas „Луна-15“. 1976 m. „Луна-24“ sėkmingai nusileido jūroje ir pargabeno į Žemę jos paviršiaus mėginių.

Krizių jūra matoma iš Žemės be optinių prietaisų pagalbos ir atrodo kaip iš viršaus žemyn ištęstas ovalas, tačiau realybėje jūros vakarų-rytų skersmuo (560 km) yra didesnis už šiaurės-pietų (420 km). 

Išsiskiriantys aplinkiniai objektai (žr. schemą): į šiaurę nuo jūros – Kleomedo krateris (*Cleomedes*), į šiaurės rytus − Gyvatės jūra (*Mare Anguis*), į pietryčius − Kondorsė krateris (*Condorset*) ir Bangų jūra (*Mare Undarum*). Į pietus − Firmiko (*Firmicus*) ir Apolonijo (*Apollonius*) krateriai. Krateriai į vakarus − jaunas ir ryškus Proklas (*Proclus*) bei Makrobijus (*Macrobius*)

## Šaltiniai

* NASA informacija 
* Wlasuk, Peter. *Observing the Moon*, 1 tomas. Springer Science & Business Media, 2000, p. 39
Kleomedas (Mėnulio krateris)

**Kleomedas** (, ) – smūginis Mėnulio krateris, esantis į šiaurę nuo Krizių jūros. Pavadintas graikų astronomo Kleomedo (mirė apie 50 m. pr. m. e.) vardu.

Kleomedas yra ryškus Mėnulio krateris iškart į šiaurę nuo Krizių jūros. Skersmuo 125−130 km. Jo centre matoma centrinė kalva ir dugne keletas mažesnių kraterių. Kraterio pakraščių sienos iškyla apie 2,5 km virš jo dugno. Rytinėje sienoje daug įgriuvų, o vakarinėje įspūdingos terasos su daug mažų kraterių. Šiaurės vakaruose Kleomedo pakraščio siena yra paveikta erozijos ir suardyta įsiterpusio Traleso (skersmuo 43 km) kraterio. Kleomedo dugno šiaurinėje pusėje yra sunkiai pastebima 30 km ilgio raukšlė *Rima Cleomedes*.  

## Šaltiniai
Alsos tvenkinys

**Alsos tvenkinys** – tvenkinys Lietuvoje, Raseinių rajone, 8 km į pietvakarius nuo Viduklės miestelio. Sudarytas užtvenkus Alsos upę (Šešuvies intakas) 1,6 km nuo jo žiočių. Tvenkinio ilgis iš rytų į vakarus – 1 km, plotis – iki 0,17 km. Altitudė 54,5 m. Krantai aukštoki, apaugę krūmynais. Tvenkinys gausiai užžėlęs vandens augmenija. Aplinkui telkšo virtinė žuvininkystės ūkio tvenkinių. Iš jų į tvenkinį įteka 4 kanalai. Į rytus įsikūręs Paalsio kaimas.

## Šaltiniai
2018 m. Europos čempionatai

**2018 m. Europos čempionatai** () – pirmosios Europos čempionatų varžybos, kurios vyko 2018 m. rugpjūčio 2-12 d. Glazgo ir Berlyno miestuose. Šuolių į vandenį varžybos buvo surengtos Edinburge.

## Sporto šakos
2018 m. Europos čempionatus sudarė šių sporto šakų varžybos:

* Plaukimas
* Sportinė gimnastika
* Lengvoji atletika
* Irklavimas
* Triatlonas
* Dviračių sportas (trekas, plento, BMX, kalnų)
* Golfas (komandinės varžybos)

## Programa
Pagal 2017 m. patvirtintą programą vyko šios varžybos:

## Lietuvos sportininkai
Šešiuose čempionatuose dalyvavo 68 Lietuvos sportininkai, ir iškovojo 1 aukso, 4 sidabro, bei 2 bronzos medalius.

## Šaltiniai
Farerų futbolas 2018 m.

**[[Farerai|Farerų]] futbolo varžybos [[2018]] m.**
*  prasidėjo 2018 m. kovo 11 d., baigėsi 2018 m. spalio 27 d.;
* s turnyras prasidėjo 2018 m. pavasarį, finalas įvyko 2018 m. rugpjūčio 25 d.

## 2018 m. supertaurė
* Dėl Supertaurės kovojo šalies čempionai Víkingur Gøta ir Farerų futbolo taurės savininkai NSÍ Runavík.
* Rungtynės įvyko 2018 m. kovo 3 d.

* Víkingur Gøta iškovojo šalies futbolo taurę tik po baudinių serijos.

## 2018 m. Premjer lyga
* Farerų salų **Premjer lyga** – aukščiausioji futbolo lyga.
* **Betri deildin menn** vadinama dėl rėmimo sutarčių. (Nuo 2018 m.)
* 2018 m. dalyvavo 10 komandų: 2017 m. 1. deild nugalėtojai AB Argir pakeitė ÍF, kurie 2017 m. Premjer lygoje liko paskutinėje vietoje.

Šaltinis: Scoresway 

### Galutinė lentelė

## 2018 m. 1. deild
* **1. Deild** – antros pakopos pirmenybės.
* 2018 m. dalyvavo 10 komandų.

### Galutinė lentelė
Šaltinis: soccerway.

## 2018 m. Moterų futbolo elito divizionas
* **1. Deild genannten** – aukščiausioji moterų futbolo lyga.
* 2018 m. dalyvavo 6 komandos.

### Galutinė lentelė

## 2018 m. Farerų moterų futbolo taurė
* Moterų futbolo taurės turnyro nugalėtojomis tapo EB/Streymur/Skála futbolininkės.
* Finalas įvyko 2018 m. rugpjūčio 25 d.
* EB/Streymur/Skála nugalėjo Havnar Bóltfelag rezultatu 2-1.

## 2018 m. [[Farerų futbolo taurė]]
* **[[Farerų futbolo sistema|Farerų futbolo]] taurė** – pagrindinis Farerų taurės turnyras. Vyksta nuo 1955 metų.
* **s** turnyras prasidėjo 2018 m. pavasarį.
* Tai buvo 63-asis kasmetinis turnyras.
* Finalo rungtynės įvyko 2018 m. rugpjūčio 25 d.
* B36 Tórshavn taurę iškovojo tik po baudinių serijos. (Pagrindinis laikas baigėsi 2-2. Pratęsimas nugalėtojo neišaiškino.) 

### Finalo ir pusfinalio rungtynės

### Finalo rungtynės
----

* Baudinių serija
----

* Pagrindinis rungtynių laikas baigėsi esant lygiam rezultatui 2-2. Rungtynės buvo pratęstos, tačiau rezultatas nepakito.
* Buvo mušama 11 metrų baudinių serija.
* HB Tórshavn pirmieji smūgiavo šioje serijoje.
----

## 2018 m. sezonas
Premjer lygos, bei antros ir trečios pakopos komandos. (Pateikiamas jų sąrašas.)
* **Betrideildin:**	07 Vestur · AB Argir · B36 Tórshavn · EB/Streymur · HB Tórshavn · KÍ Klaksvík · NSÍ Runavík · Skála ÍF · TB/FC Suðuroy/Royn · Víkingur Gøta
* **1. deild:**	B68 Toftir · B71 Sandur · FF Giza/FC Hoyvík · HB II · ÍF Fuglafjørður · KÍ II · NSÍ II · Skála II · TB/FC Suðuroy/Royn II · Víkingur II
* **2. deild:**	07 Vestur II · AB II · B36 II · B68 II · EB/Streymur II · ÍF II · KÍ III · NSÍ III · Undrið FF · Víkingur III

## Išnašos

## Nuorodos
* RSSSF duomenų bazė
* Fleshcsore rezultatai
* SOCCERWAY
* scoresway Premjer lyga 
* scoresway II pakopa 
* scoresway III pakopa
Lorca FC

**Lorca FC** – Ispanijos futbolo klubas iš Lorkos.

## Istorija
Klubas įkurtas 2003 m. Tuo metu vadinosi **La Hoya Deportiva**. 2010 m. persivadino į **La Hoya Lorca Club de Fútbol**.

2016 m. klubą įsigijo kinai. Dar kartą buvo pakeistas klubo pavadinimas. **Lorca Fútbol Club** vadovauti ėmėsi buvęs futbolininkas bei treneris Sjuj Genbao (Xu Genbao).

## Stadionas
Namų stadionas vadinasi Estadio Francisco Artés Carrasco. Jis talpina daugiau nei aštuonis tūkstančius žiūrovų (8 120).

## Sezonai

|}

## Išnašos

## Nuorodos
* Oficiali klubo svetainė
* Globalsportsarchive
Lorka

**Lorka** (isp. ir ) – miestas ir savivaldybė Mursijoje (pietų Ispanija).

## Istorija

Rekonkistos metais gyvenvietė buvo pasienio miestas. Katalikiškoji Ispanija ir musulmoniškas Granados emyratas nuolatos kovojo. 1243 m. miestą užėmė princas Alfonsas, būsimasis Kastilijos ir Leono karalystės valdovas, karalius Alfonsas X Išmintingasis (*Alfonso XI el Sabio*). Nuo to laiko ispanai išlaikė miestą savo valdžioje. Pasistatė pilį ir tęsė žygius prieš maurus.

2011 m. miestą sudrebino galingas žemės drebėjimas. 

## Sportas
### Futbolas
Žymiausi miesto klubai:
* Lorca FC

Kiti futbolo klubai:
* CF Lorca Deportiva - įkurtas 2012 m.
* Lorca Atlético CF - buvęs futbolo klubas (2010–2012).
* Lorca Deportiva CF - buvęs futbolo klubas (2002–2012).
Clermont Foot 63

**Clermont Foot 63** () – Prancūzijos futbolo klubas iš Klermono-Ferano. Namų rungtynes ​​žaidžia „Stade Gabriel Montpellier“ stadione, talpinančiame 12 768 žiūrovus. 

## Istorija
1911 m. įkurtas klubas kitados vadinosi **Stade Clermontois**. Didžiausias **„Clermont“** pasiekimas buvo patekimas į Prancūzijos taurės pusfinalį 1946 m. Eilę metų varžėsi žemesniuose divizionuose. Nuo 1999–2000 m. sezono žaidė Championnat National (III). 2001–2002 m. sezone tapo Championnat National nugalėtojais. Nuo 2002–2003 m. rungtyniavo Ligue 2 (II). 2005–2006 m. liko aštuonioliktoje vietoje ir iškrito į žemesnį divizioną. 2006–2007 m. sezone tapo Championnat National (III) nugalėtojais. Nuo 2007–2008 m. sezono žaidė Ligue 2 (II).

​​2020–2021 m. sezone varžėsi Ligue 2, kur iškovojo antrąją vietą ir pirmą kartą klubo istorijoje pateko į „Ligue 1“ – aukščiausią Prancūzijos čempionato divizioną.

2021–2022 m. sezone debiutavo Ligue 1. Debiutantai iškovojo septynioliktąją vietą. 2022–2023 m. sezone buvo aštuntoje vietoje. 2023–2024 m. sezone tarp aštuoniolikos dalyvių liko apskutinėje vietoje ir iškrito į žemesnį divizioną.

Nuo 2024–2025 m. sezono varžėsi Ligue 2 (II). Liko šešioliktoje vietoje ir dėl išlikimo kovojo perinamosiose rungtynėse. 2025 m. gegužės 20 d. išvykoje (Stade de la Libération, Pajūrio Bulonė) rezultatu 3-1 palaužė US Boulogne futbolininkus. 2025 m. gegužės 25 d. atsakomosiose rungtynėse namie (Stade Gabriel-Montpied, Klermonas-Feranas) nusileido varžovams rezultatu 1-2. Bendras dviejų rungtynių rezultatas 4-3 reiškė, kad „Clermont“ klubas išsaugojo vietą Ligue 2.

## Pasiekimai
;  **[[Championnat National]] (III):**
*  **Nugalėtojai:** 2001–2002, 2006–2007 m.;

## Sezonai
; Pastarųjų metų sezonai

|}

## Sudėtis
; Pagrindinės komandos futbolininkai
* Atnaujinta: 

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Kappa (nežinomi metai);

## Garsesni žaidėjai
; Futbolininkai, atstovavę nacionalinei rinktinei
*  Maxime Gonalons, atraminis saugas;

; Užsieniečiai
*  Mehdi Zeffane, gynėjas;
*  Saîf-Eddine Khaoui, saugas;
*  Henri Saivet, saugas;
*  Famara Diedhiou, puolėjas;
*  Cheick Oumar Konaté, gynėjas;
*  Kenji-Van Boto, gynėjas;
*  Alidu Seidu, gynėjas;
*  Cédric Hountondji, gynėjas;
*  Jim Allevinah, saugas;
*  Elba Rashani, saugas;
*  Shamar Nicholson, puolėjas;

## Vyr. treneriai
*  Pascal Gastien, nuo . 2020–2021 m. Ligue 2 Clermont futbolininkai buvo antri ir pateko į Ligue 1. Pasibaigus 2023–2024 m. sezonui paliko komandą.

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Debesnų pelkė

**Debesnų pelkė** telkšo Telšių rajone, į vakarus nuo Varnių, priklauso Varnių regioniniam parko Debesnų telmologinam draustiniui, kurio tikslas – išsaugoti paežerinę pelkę su saugomomis augalų rūšimis ir gyvūnų buveinėmis bei kultūros vertybėmis (Varnių senovės gyvenviete).

Tai viena iš nedaugelio Žemaitijoje išlikusių didesnių pelkių su kalkingoms žemapelkėms ir tarpinėms pelkėms būdinga augalija ir gyvūnija. Nuo 2000 m. lankytojai gali aplankyti Debesnų botaninį taką, kuris iš dalies atnaujintas 2015 m.

Pelkėje išskirtos 5 Europos Bendrijos svarbos buveinės: rūšių turtingos ganyklos ir ganomos pievos, išsidėsčiusios šiaurrytiniame pelkės pakraštyje; melvenynų buveinės nedideli plotai, išskirti šiauriniame pakraštyje; šienaujamos mezofitų pievos, išsidėsčiusios šiauriniame ir pietiniame pakraščiuose, sudarančios mozaiką su įsėtomis šienaujamomis pievomis; tarpinių pelkių ir liūnų buveinės, kurios užima didžiausius plotus; šarmingų žemapelkių buveinės.

Debesnų pelkėje rasta į Lietuvos Raudonąją knygą įrašytų augalų: itin gausi liekninio beržo populiacija, aptinkamas sibirinis vilkdalgis, paprastoji tuklė, raktažolė pelenėlė, žalioji plateivė, žalsvažiedė blandis, vyriškoji gegužraibė ir įvairios gegūnių rūšys.

Debesnose aptinkamos ir saugomų gyvūnų rūšys: ūdra, didysis baublys, tetervinas, putpelė, pilkoji gervė, drugiai pievinis satyriukas ir auksuotoji šaškytė.

Pagal 2014–2016 m. projektą „Biologinės įvairovės ir ekosistemų funkcijų atkūrimo Biržulio, Stervo ir Debesnų šlapynėse planavimas ir praktinių atkūrimo priemonių taikymas“, kuris finansuotas Europos ekonominės erdvės finansinio mechanizmo ir Lietuvos biudžeto lėšomis, pelkės teritorija aptvarkyta: apie 100 ha plote iškirsti krūmai, medžiai, susmulkinta daug metų nešienauta žolė. Be to, pradėta bendradarbiauti su ūkininkais, palaikant atviras pelkių bei šlapių pievų buveines: įsigijus bandą galvijų, kurie ganytųsi šlapiose pievose ir nuėstų krūmokšnius, ir pelkės šienavimui tinkamą minitechniką.

## Šaltiniai